laion/Wikipedia-Exotic huggingface dataset:
Mirko Ojakivi

Mirko Ojakivi (sündinud 23. veebruaril 1981) on ajakirjanik ja saatejuht. Ta lõpetas 2009. aastal avatud ülikoolis Tartu ülikooli ühiskonnateaduste instituudi ajakirjanduse ja suhtekorralduse erialal. Praegu on ta vastutav toimetaja Eesti Rahvusringhäälingus ning juhib saateid "Uudis+", "Reporteritund", "Stuudios on peaminister" ja "Rahva teenrid" raadiokanalis Vikerraadio. 2012. aastal osales Mirko Ojakivi Riigikohtu kaasuskonkursi žüriis. On juhtinud mitmeid vestlusringe Arvamusfestivalil. Osalenud Tartu ülikooli ühiskonnateaduste instituudi vastuvõtuvestluste komisjonides. 2022 – Aasta parim intervjueerija (Eesti filmi- ja teleauhinnad) Ajakirjanike loend Ajakirjandus Vikerraadio "Bakalaureuseõppe vilistlased". Tartu ülikooli ühiskonnateaduste instituut. Originaali arhiivikoopia seisuga 4.04.2022. Vaadatud 04.02.2021. "ERR. Kontaktid". ERR. Vaadatud 04.02.2021. "Uudis+". Vikerraadio. Vaadatud 04.02.2021. "Rahva teenrid". Jupiter. Vaadatud 04.02.2021. "Mirko Ojakivi". Äripäeva Infopank. Vaadatud 04.02.2021. Kuklane, Eveli (15. jaanuar 2012). "Selgusid Riigikohtu kaasuskonkursi võitjad". Riigikohus. Vaadatud 04.02.2021. "Kliimapoliitka. Kas Eesti on paadis?" (PDF). Sõnarock. 2016. Vaadatud 04.02.2021. "Arvamusfestivalil saab arutleda sotsiaal- ja reaalteaduste kokkupuutepunktide üle". Tartu ülikooli sotsiaalteaduste valdkond. 2017. Vaadatud 04.02.2021. "Ajakirjanduse ja kommunikatsiooni bakalaureuseõppe vestlused". Tartu ülikooli ühiskonnateaduste instituut. 2019. Vaadatud 04.02.2021. "EFTA-del pälvisid tunnustuse ka mitu ERR-i telemaastiku tegijat". ERR. 16. september 2022. Vaadatud 17. septembril 2022.
Hüperreaalsus

Hüperreaalsus tähendab semiootikas ja postmodernismis võimetust eristada teadvuses tegelikkust hoopiski tegelikkuse simulatsioonist. Hüperreaalsust nähakse seisundina, mida esineb eriti tihti tehnoloogiliselt arenenud postmodernsetes ühiskondades, kui reaalsus ja fiktsioon segunevad sujuvalt kokku üheseks tajuks. Nii ei ole selget vahet, kus üks lõpeb ja teine algab. Meelepete võimaldab füüsilisel reaalsusel seguneda virtuaalreaalsusega (VR) ja inimese intelligentsusel seguneda tehisintellektiga (AI). Sel teemal kuuluvad tuntumate teoreetikute hulka Jean Baudrillard, Albert Borgmann, Daniel J. Boorstin, Neil Postman ja Umberto Eco. hüperrealism  Hüperreaalsus – pildid, videod ja helifailid Wikimedia Commonsis
Räpina tänavate loend

# A B C D E F G H I J K L M N O P Q R S Š Z Ž T U V W Õ Ä Ö Ü X Y Aia tänav Aianduse tänav Apteegi tänav Hariduse tänav Jõe tänav Järve tänav Kaare tänav Kalda tänav Kalevi tänav Kalevi põik Karja tänav Kastani tänav Kastani põik Koidu tänav Kooli tänav Kultuurimaja tänav Kuuse tänav Luha tänav Meeksi maantee (Räpina-Aravu tee) Metsa tänav Mäe tänav Männi tänav Nooruse tänav Nurga tänav Nurme tänav Oja tänav Pargi tänav Penijõe tee Piiri tänav Põllu tänav Pärna tänav Pärna põik Pääsu tänav Rahu tänav Sireli tänav Tamme tänav Vabaduse tänav (Tartu-Räpina-Värska maantee) Võhandu tänav Võru maantee (Võru-Räpina maantee) Võõpsu maantee (Tartu-Räpina-Värska maantee) Väike tänav Ülase tänav
Kang (tõstmine)

Kang (ka tõstekang) on treeninguvahend, mida kasutatakse jõutreeningul, kulturismis, tõstmises ja jõutõstmises. Kang koosneb pikast latist, mille otstele saab kinnitada kettaid (raskusi). Kangide pikkus jääb vahemikku 1,2–2,4 meetrit, kõige populaarsem on 2,2-meetrine kang. Kangi keskosa diameeter jääb 25–50 millimeetri vahele. Kang on keskelt kurrutatud, et tagada kasutajale hea haare. Kangiraskusi ehk kettaid kinnitatakse kangi otstele (selleks et raskused maha ei libiseks, kasutatakse klambreid). Kang on põhimõtteliselt hantli pikem versioon. Kangiga saab teha mitmesuguseid harjutusi, näiteks kükke, jõutõmbeid ja rinnalt surumist. Esimeste kangide puudus oli see, et need paindusid läbi. 1957. aastal tegi ettevõtte Eleiko järelevaataja Hellström, kes harrastas ise tõstesporti, tegevdirektorile ettepaneku, et nende seni vaid väikseid kodumasinaid (rösterid, vahvlimasinad jne) tootnud firma võiks tootma hakata kange. 1963. aastal valmis Eleiko esimene kang, mis püsis terve kogu võistluse jooksul, ilma et seda oleks pidanud välja vahetama. See oli suur saavutus tõstespordi ajaloos. Tänapäeval on Eleiko üks tuntumaid kangide, ketaste ja muude spordivahendite tootjaid. Eleiko kangid on valmistatud spetsiaalsest karastatud terasest, millel on vahvelmustriga kurd. "Tõstekang". "Eleiko". Originaali arhiivikoopia seisuga 20. mai 2021. Vaadatud 20. mail 2021.
Tyler Toffoli

Tyler Toffoli (sündinud 24. aprillil 1992 Scarborough's, Ontarios) on Kanada jäähokimängija, kes mängib NHL-i klubis New Jersey Devils ründajana paremäärel. Aastatel 2008–2012 mängis ta Ontario Hockey League'i klubis Ottawa 67's. Hooaegadel 2010–11 ja 2011–12 oli ta liigas suurim väravakütt (vastavalt 57 ja 52 väravat), pälvides mõlemal hooajal resultatiivseimale paremründajale antava Jim Mahon Memorial Trophy (hooajal 2010–11 jagas auhinda Jason Akesoniga). Hooajal 2010–11 jäi ta Akesoniga jagama ka liiga resultatiivseimale mängijale antavat Eddie Powers Memorial Trophy't. 2010. aastal valis Los Angeles Kings ta NHL-i draft '​is 47. valikuna. 2011. aasta aprillis sõlmis ta klubiga kolmeaastase lepingu. Suurema osa hooajast 2012–13 mängis ta American Hockey League'is (AHL) Kingsi noorteklubis Manchester Monarchs. Ta lõi sel hooajal liigas 28 väravat ja andis 23 väravasöötu ning pälvis AHL-i hooaja uustulnukale antava Dudley "Red" Garrett Memorial Award, lisaks valiti ta 2013. aastal AHL-i tähtede mängule. Kingsi meeskonnas debüteeris Toffoli NHL-is 16. märtsil 2013 mängus San Jose Sharksi vastu. Esimese värava lõi ta liigas oma teises mängus 18. märtsil Phoenix Coyotesi vastu. Hooajal 2013–14 võitis ta Kingsiga Stanley karika. 2020. aasta veebruaris siirdus Toffoli Vancouver Canucksi, kus mängis vaid hooaja 2019–20 lõpuni. 2020. aasta oktoobris sõlmis ta nelja-aastase lepingu Montreal Canadiensiga. 20. jaanuaril 2021 tegi ta oma eelmise koduklubi, Canucksi vastu kübaratriki. 2022. aasta veebruaris kaubeldi Toffoli Calgary Flamesile. 2023. aasta juunis kaubeldi Toffoli Jahor Šaranhoviči ja tulevase draft '​i valiku vastu Flamesist New Jersey Devilsi. Aastatel 2015 ja 2023 Toffoli Kanada jäähokikoondisega maailmameistriks. "Canadiens agree to terms on a four-year contract with Tyler Toffoli". Montreal Canadiens. 12.20.2020. Vaadatud 4.2.2021 "Canucks overcome Tyler Toffoli hat trick, late deficit to down Canadiens in shootout". cbc.ca. 21.1.2021. Vaadatud 4.2.2021 "Flames acquire Toffoli from Canadiens for package centred on picks, prospect". sportsnet.ca. 14.2.2022. Vaadatud 14.2.2022 "Flames trade Tyler Toffoli to Devils for Sharangovich, third-round pick". Sportsnet. 27. juuni 2023. Vaadatud 27. juunil 2023.  Tyler Toffoli – pildid, videod ja helifailid Wikimedia Commonsis Tyler Toffoli NHL.com lehel Tyler Toffoli hockeydb.com lehel
Sindi tänavate loend

# A B C D E F G H I J K L M N O P Q R S Š Z Ž T U V W Õ Ä Ö Ü X Y Aia tänav Aru tee Auli tänav Eha tänav Hariduse tänav Jaama tänav Johann Cristoph Wöhrmanni puiestee Jõe tänav Jänese tänav Kanarbiku tänav Kalamaja tee Kalda tee Karja põik Karja tänav Karu tänav Kase tänav Kauri tänav Keskpõik Kesktänav Kevade tänav Kiivitaja tänav Kirsi tänav Koidu tänav Kooli tänav Kotka puiestee Kuldnoka tänav Kure tänav Kännu tänav Käo tänav Lai tänav Lauka tänav Leevikese tänav Lehe tänav Liiva tänav Linnu tee Lohu tänav Luha tänav Luige tänav Lõokese tänav Lõuna tänav Lühike tänav Metsa tänav Muraka tänav Mureli tänav Mänguvälja põik Mänguvälja tänav Männi tänav Niidu tänav Nooruse tänav Nurga tänav Nurme tänav Orava tänav Paide maantee Paikuse tee Pardi tänav Pargi tänav Peoleo tänav Piiri tänav Pikk tänav Pirni tänav Pioneeride puiestee Pistriku tänav Ploomi tänav Pohla tänav Põdra tänav Põhja tänav Põllu tänav Pärna tänav Pärnu maantee Raba tänav Rahu tänav Raudtee tänav Rebase tänav Ringi tänav Roheline tänav Roheline põik Rähni tänav Sambla tänav Seene tänav Side tänav Silla tänav Sireli tänav Soo tänav Supluse tänav Suve tänav Tamme tänav Tedre tänav Tihase tänav Tiigi tänav Tiigi põik Tiiru tänav Turba tänav Tõela tänav Tööstuse tänav Uus tänav Vabriku tänav Vahtra tänav Vee tänav Veetorni tänav Veski põik Veski tänav Viira põik Viira tänav Vindi tänav Vuti tänav Väike-Karja tänav Väike-Lohu tänav Väike-Põllu tänav Väike-Viira tänav Õie tänav
Ulsan HD FC

Ulsan Hyundai FC (korea keeles 울산 현대 축구단) on Lõuna-Korea jalgpalliklubi, mis tegutseb Ulsanis. See mängib riigi kõrgliigas K League 1. Klubi omanik on Hyundai Heavy Industries. Klubi asutati 1983. aastal nime Hyundai Horang all. Lõuna-Korea kõrgliigas mängib klubi alates 1984. aastast. Aastatel 1996, 2005, 2022, 2023 on Ulsan tulnud Lõuna-Korea meistriks. 2017. aastal võideti Lõuna-Korea karikas. 2012. aastal võideti esimest korda AFC Meistrite Liiga, kui finaali alistati Saudi Araabia klubi Al-Ahli tulemusega 3:0. Teist korda võideti AFC Meistrite Liiga 2020. aastal, mil finaalis alistati Iraani klubi Persepolis lisaaja järel 2:1. Alates 2001. aastast on klubi kodustaadion olnud Ulsan Munsu Football Stadium. Seisuga 4. veebruar 2021 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. K League 1 Võidud (4): 1996, 2005, 2022, 2023 Teised kohad (9): 1986, 1991, 1998, 2002, 2003, 2011, 2013, 2019, 2020 Korean FA Cup Võidud (1): 2017 Teised kohad (3): 1998, 2018, 2020 Korean League Cup Võidud (5): 1986, 1995, 1998, 2007, 2011 Teised kohad (3): 1993, 2002, 2005 Korean Super Cup Võidud (1): 2006 AFC Meistrite Liiga Võidud (2): 2012, 2020 A3 Champions Cup Võidud (1): 2006  Ulsan HD FC – pildid, videod ja helifailid Wikimedia Commonsis Ulsan Hyundai FC koduleht
Jo Hyeon-woo

Jo Hyeon-woo (sündinud 25. septembril 1991 Seoulis) on Lõuna-Korea jalgpallur, kes mängib väravavahina Lõuna-Korea kõrgliiga klubis Ulsan Hyundai ja Lõuna-Korea jalgpallikoondises. Aastatel 2013–2019 mängis ta Lõuna-Korea kõrgliigas Daegu FC. 2018. aastal võitis ta Daeguga Lõuna-Korea karikavõistlused. 2020. aastal liitus ta Ulsaniga. 2020. aastal võitis ta Ulsaniga AFC Meistrite Liiga. Aastatel 2015–2020 on Jo kuuel hooajal järjest valitud Lõuna-Korea kõrgliiga hooaja sümboolsesse koosseisu. Lõuna-Korea jalgpallikoondises debüteeris Jo 2015. aastal. Ta on kuulunud Lõuna-Korea koondisse 2018. aasta maailmameistrivõistlustel ja 2019. aasta Aasia meistrivõistlustel. 2018. aastal võitis ta Lõuna-Korea võistkonnaga kuldmedali Aasia mängude jalgpalliturniiril. Daegu FC Korean FA Cup: 2018 Ulsan Hyundai AFC Meistrite Liiga: 2020
Hanja

Hanja (漢字, Hangul: 한자) on üks kahest Koreas kasutatavast kirjasüsteemist koos Hanguliga. Hanja on koreakeelne nimetus Hiina kirjale, mida hakati kasutama Joseoni ajal, umbes 400 eKr. Kuigi tänapäevane korea kiri (Hangul) loodi juba Sejong Suure ajal 15. sajandil, jõudis see laiemasse kasutusse alles 19. sajandi lõpuaastatel ja seni kirjutati enamus koreakeelsest kirjandusest ja dokumentidest Hanjas. Seega on vanemate tekstide lugemiseks vajalik tunda Hanjat. Tänapäeval on Koreas põhiline kirjasüsteem Hangul. Koreakeelses sõnavaras on ligi 510 000 sõna, millest ligi 290 000 on Hanja-eo (Hiina päritolu). Korea sõnu ei kirjutata kunagi Hanjas, ka Hiina päritolu sõnu kirjutatakse nüüd enamasti Hanguliga. Lõuna-Koreas ei õpetata enam Hanjat algkoolides 1970. aastatest, seda hakatakse nüüd õpetama alles 7. klassist kuni 12. klassini. Kokku õpitakse keskkooli lõpuks umbes 1800 Hanjat. Mõnedes ülikoolides õpetatakse veel rohkem Hanjasid. Põhja-Koreas plaanis riigi esimene juht Kim Il-sŏng algselt Hanja vaikselt käibelt kõrvaldada, kuid 1960. aastatel muutis kurssi. 5. kuni 9. klassini õpetatakse ligi 1500 Hanjat, keskkoolis veel 500 ja ülikoolis veel 1000 Hanjat.
Võhma tänavate loend

# A B C D E F G H I J K L M N O P Q R S Š Z Ž T U V W Õ Ä Ö Ü X Y Aasa tänav Aia tänav Eha tänav Heina tänav Jaama tänav Kalevi tänav Kase tänav Kastani tänav Kauba tänav Kirsi tänav Koidu tänav Kreegi tänav Lai tänav Lille põik Lille tänav Loigu tänav Metsa tänav Mooni tänav Niidu tänav Pargi tänav Ploomi tänav Pärna tänav Raudtee tänav Ristiku tänav Rukkille tänav Sepa tänav Silla tänav Soo tänav Spordi tänav Tallinna tänav Tartu tänav Tooma tänav Veski tänav Viljandi tänav Väike tänav Õuna tänav
Igor Rotenberg

Igor Arkadjevitš Rotenberg (Игорь Аркадьевич Ротенберг) (sündinud 9. mail 1973 Leningradis) on Venemaa miljardärist ärimees, Vladimir Putini lähedase sõbra miljardär Arkadi Rotenbergi poeg. Sündis judotreener Arkadi Rotenbergi peres. 2002. aastal lõpetas Erastamise ja Ettevõtluse Kõrgema Kooli Puškinos. 2005 sai Venemaa Siseministeeriumi Kaliningradi Õigusinstituudist kandidaadikraadi õigusteaduse alal. Aastatel oli ta 2002–2003 Venemaa kinnisvaraministeeriumi kütuse- ja energiakompleksi kinnisvaraosakonna juhataja asetäitja, 2003–2004 kinnisvaraministeeriumi transpordi- ja sidevara osakonna juhataja. 2004–2005 Venemaa Raudteede asepresident – kinnisvara haldamise ja organisatsiooniliste struktuuride osakonna juhataja. Alates 2006. aastast NPV Engineeringi (haldab suurettevõtete Mosenergo, Gazprom Burenije, Mostotrest aktsiaid ja osalusi) direktorite nõukogu esimees, alates 2008 aastast SMP panga asepresident, alates 2010. aastast Venemaa suurima soojusenergeetikaettevõtte Mosenergo direktorite nõukogu esimees, alates 2011. aastast Venemaa suurima gaasipuurimisettevõtte Gazprom Burenije direktorite nõukogu esimees. Pärast seda, kui USA ja Euroopa Liit kehtestasid 2014. aastal tema isale Arkadi Rotenbergile sanktsioonid, hakkas too oma äriimpeeriumi pojale üle andma. 2015 müüs isa talle 79% Gazprom Burenije ja 28% Mostotresti aktsiatest. 2014–2018 omas 34% TPS Real Estate (omab ohtralt kinnisvara ja kaubanduskeskusi Venemaal) aktsiatest, mille kinkis pärast seda, kui USA kehtestas talle sanktsioonid, oma õele Lilia Rotenbergile. 6. aprillil 2018 kehtestas talle USA, 15. märtsil 2019 Kanada viisa- ja majandussanktsioonid. https://www.interfax.ru/interview/404557 https://www.wsj.com/articles/russian-asset-sales-muddy-sanction-compliance-1423784903 https://www.forbes.ru/milliardery/365049-partner-druzey-putina-chem-izvesten-sponsor-russkoy-shpionki-butinoy https://www.ft.com/content/3a5326d0-3ce4-11e5-bbd1-b37bc06f590c https://www.rbc.ru/business/24/04/2018/5addb07f9a794761ea858c8c https://www.washingtontimes.com/news/2018/apr/6/a-look-at-some-of-the-russian-officials-hit-by-us-/ https://www.whitecase.com/publications/alert/us-sanctions-prominent-russian-individuals-and-companies https://meduza.io/news/2019/03/15/kanada-vsled-za-ssha-i-es-rasshirila-sanktsii-protiv-rossii-pod-nih-popali-sechin-zolotov-i-zharov
Tõrva tänavate loend

# A B C D E F G H I J K L M N O P Q R S Š Z Ž T U V W Õ Ä Ö Ü X Y Aasa tänav Aia tänav Aida tänav Araku tänav Ehitaja tänav Herne tänav Jaani tänav Jõe tänav Järve tänav Kaarlimäe tänav Kalda tänav Kalevi tänav Kalmistu tänav Kanarbiku tee Kangro tänav Karja tänav Kase tänav Keisripalu tänav Kevade tänav Kitsas tänav Kitse tänav Koidu tänav Kooli tänav Kopli tänav Kruusa tänav Kungla tänav Kuusiku tänav Lauka tänav Lembitu tänav Liiva põik Liiva tänav Loosi tänav Luha tänav Lõuna tänav Madise tänav Metsa tänav Mäe tänav Männiku tänav Nooruse tänav Nurme tänav Nõmme tänav Oa tänav Oja tänav Oru tänav Palu tänav Pargi tänav Patküla tänav Piima tänav Pikk tänav Puiestee tänav Põllu tänav Pärna tänav Raba tänav Raja tänav Raudtee tänav Ravila tänav Riiska tänav Ringi tänav Roosi tänav Spordi tänav Staadioni tänav Sõpruse tänav Tamme tänav Tammiku tänav Tartu tänav Tiigi tänav Tikste tänav Transpordi tänav Tööstuse tänav Umb tänav Vahtra tänav Valga tänav Vanamõisa tänav Veski tänav Viljandi tänav Võlli tänav Väike-Aia tänav Väike-Vahtra tänav Välja tänav Õhne tänav
Hepta Airborne

Hepta Airborne on Eesti tehnoloogiaettevõte, mis tegeleb elektriliinide seire automatiseerimisega droonide, helikopterite, satelliitide ja suurandmete analüüsi abil. Hepta Airborne'i asutasid 2017. aastal Henri Klemmer, Siim Heering ja Siim Maripuu. Tehnopoli Startup Inkubaatoris ja Euroopa Kosmoseagentuuri äriinkubaatoris tegutsenud masinõppe protsesse kaasav Hepta Airborne'i tarkvara uBird on mõeldud infrastruktuuri defektide ja võimalike riskide leidmiseks, et vältida tulevasi katkestusi. Ettevõttes arendatakse kopteri tüüpi droone H19, mille lennuaeg ulatub kuni kolme tunnini. Praegu kasutavad Hepta teenuseid peale Eesti riikliku võrguettevõtte Elektrilevi ja peamiselt Läänemaal tegutseva Imatra Elektri ka Saksamaa, Portugali, Soome ja Ukraina võrguettevõtted. Hepta Airborne on osaline rahvusvahelises "5G!Dronesi" projektis. Jaanuaris 2021 teatas Hepta Airborne 2 miljoni eurosest investeeringust, mille abil plaanitakse ettevõtet laieneda välisturgudele. Hepta Airborne on Eesti Lennundusklastri liige ning omab ISO 9001:2015 standardit. "EAS". "uBird". "Eesti idufirma võttis sihikule Euroopa elektrivõrgud" Postimees, 3. veebruar 2021 "5G!Drones". "Elektrivõrke digitaliseeriv idufirma Hepta Airborne kaasas 2 miljonit" Äripäev "EAC".
Kim Kee-hee

Kim Kee-hee (sündinud 13. juulil 1989 Busanis) on Lõuna-Korea jalgpallur, kes mängib keskkaitsja või kaitsva poolkaitsjana Lõuna-Korea kõrgliiga klubis Ulsan Hyundai. Lõuna-Korea kõrgliigas debüteeris ta 2011. aastal Daegu ridades. Hooajal 2012–13 mängis ta laenul Katari kõrgliiga klubis Al-Sailiya SC. Aastatel 2013–2015 mängis ta Lõuna-Korea kõrgliigas Jeonbuk Hyundai Motorsis, kellega tuli 2014. ja 2015. aastal Lõuna-Korea meistriks. 2015. aastal valiti Kim Lõuna-Korea kõrgliiga hooaja sümboolsesse koosseisu. Aastatel 2016–2017 mängis Kim Hiina kõrgliiga klubis Shanghai Shenhua ja aastatel 2018–2019 Major League Socceri klubis Seattle Sounders. 2020. aasta veebruaris naasis Kim Lõuna-Korea kõrgliigasse, liitudes Ulsan Hyundaiga. Samal aastal võitis ta klubiga AFC Meistrite Liiga. 2012. aasta suveolümpiamängude jalgpalliturniiril võitis Kim Lõuna-Korea võistkonnaga pronksmedali. Lõuna-Korea jalgpallikoondises mängis ta aastatel 2012–2017 kokku 23 korda. Jeonbuk Hyundai Motors K League 1 (2): 2014, 2015 Shanghai Greenland Shenhua Chinese FA Cup (1): 2017 Seattle Sounders FC MLS Cup (1): 2019 Ulsan Hyundai AFC Meistrite Liiga (1): 2020
Tomberg

Tomberg on perekonnanimi. 2021. aasta 1. jaanuari seisuga oli Eestis perekonnanimi Tomberg 287 inimesel: 126 mehel ja 161 naisel. Perekonnanimede levikult oli Tomberg meeste puhul 597. ja naiste puhul 474. kohal. Levinuim oli see Jõgeva maakonnas, kus sellenimelisi oli maakonna 10 000 elaniku kohta 5,3. Aleksander Tomberg, eesti kadett (1905–1924) Bruno Tomberg, eesti disainer (1925–2021) Christoph Dietrich Georg Tomberg, eesti vaimulik (1845–1902) Donald Tomberg, eesti filmikriitik (1972–) Eino Tomberg, eesti mäeinsener ja muinsuskaitsja (1930–2020) Ene Tomberg, eesti arst ja riigiametnik (1940–) Hanno Tomberg, eesti ajakirjanik (1967–) Herbert Tomberg, eesti arst (1906–1956) Ilmar Tomberg, eesti dirigent (1921–1989) Jaak Tomberg, eesti kirjandusteadlane ja tõlkija (1980–) Jevgeni Tomberg, Eesti poliitik (1948–2021) Mall Tomberg, eesti tekstiilikunstnik (1927–) Nikolai Adolf Tomberg, eesti vaimulik (1856–1939) Oskar Ernst Emil Tomberg, eesti vaimulik (1866–1938) Richard Tomberg, Eesti ja Nõukogude Liidu sõjaväelane (1897–1982) Valentin Tomberg Viktor Tomberg, eesti tõlkija (1915–1984) ... https://www.stat.ee/nimed/pere/Tomberg
Tamberg

Tamberg on eesti perekonnanimi. 2021. aasta 1. jaanuari seisuga oli Eestis perekonnanimi Tamberg 381 inimesel: 172 mehel ja 209 naisel. Perekonnanimede levikult oli Tamberg meeste puhul 384. ja naiste puhul 322. kohal. Levinuim oli see Rapla maakonnas, kus sellenimelisi oli maakonna 10 000 elaniku kohta 11,67. Eino Tamberg, eesti helilooja (1930–2010) Ernst Tamberg, eesti poksija ja kaitsepolitseinik (1902–1925) Kadri Tamberg, eesti näitleja (1954–) Oolav Tamberg, eesti põllumajandus- ja sporditegelane (1929–2017) Tanel Tamberg, eesti jalgpallur (1992–) ... https://www.stat.ee/nimed/pere/Tamberg
Dave Bulthuis

Dave Bulthuis (sündinud 28. juunil 1990 Purmerendis) on Hollandi jalgpallur, kes mängib kesk- või vasakkaitsjana Lõuna-Korea kõrgliiga klubis Ulsan Hyundai. Ta alustas klubikarjääri Hollandi FC Utrechtis, mille meeskonnas debüteeris ta Hollandi kõrgliigas 2010. aastal. Aastatel 2014–2017 mängis ta Saksamaa esiliiga klubis 1. FC Nürnberg. 2017. aasta juulis sõlmis ta lepingu Aserbaidžaani kõrgliiga klubiga Gäbälä, kuid naasis hooaja 2017–18 teises pooles Hollandi kõrgliigasse, liitudes SC Heerenveeniga. 2019. aasta jaanuaris sõlmis ta lepingu Ulsan Hyundaiga. 2020. aastal võitis ta Ulsaniga AFC Meistrite Liiga. Ulsan Hyundai AFC Meistrite Liiga: 2020
Lühilüps

Lühilüps (inglise keeles short squeeze) on aktsiate hinna järsk tõus, mis ei ole seotud ettevõtte enda olukorraga. See saab toimuda näiteks siis, kui investorid on kaubeldava ettevõtte aktsiaid lühikeseks müünud, kuid väärtpaberi turuhind oluliselt kerkib ning edasise kaotuse vältimiseks lühimüüki teinud investorid asuvad müüdud aktsiaid tagasi ostma, mis nõudlust suurendades tõstab aktsia hinda veelgi. 2021. aasta algul kogus laialdast tähelepanu GameStopi lühilüps, kus mitmed riskifondid olid ulatuslikult panustanud ettevõtte aktsia langusele ning see tõmbas väikeinvestorite tähelepanu, kes hakkasid turult GameStopi aktsiaid kokku ostma, mis lühikese ajaga enam kui mitmekümnekordistas ettevõtte väärtuse. Üks varasemaid tuntumaid lühilüpse toimus, kui 2008. aastal Porsche Automobil Holding SE Volkswagenit üle võttis. Riskifondid olid 12% Volkswageni aktsiatest lühikeseks müünud, kuid pärast seda kui Porsche teatas 74% aktsiate omandamisest oli turule vabalt kaubeldavaks jäänud ainult 6% aktsiatest. See viis lühikeseks ajaks aktsiahinna pea viiekordistumiseni. Lühikeseks müümine Tanel Mütt: "Nädala jagu tormi Wall Streetil" Müürileht, 2. veebruar 2021 Kevin Koik: "Mida kujutab endast short squeeze?" LHV finantsportaal
Maria Tymoczko

Maria Fleming Tymoczko (sündinud 1943 Clevelandis) on tõlketeadlane ja kirjandusteadlane. Ta on võrdleva kirjandusteaduse professor Massachusettsi Amhersti Ülikoolis. Ta on keldi ja iiri kirjanduse tundja, samuti tõlketeoreetik.
Al-Duhail SC

Al-Duhail Sports Club on Katari spordiklubi, mis tegutseb Dohas Duhaili linnaosas. See on eelkõige tuntud tänu oma jalgpallimeeskonnale, mis mängib Katari kõrgliigas Qatar Stars League. Klubi on asutatud 2009. aastal ja algselt kandis see nime Lekhwiya SC. 2017. aastal liitus see spordiklubiga El Jaish SC, misjärel sai klubi oma praeguse nime. Hooajal 2009–10 võitis Lekhwiya Katari esiliiga ja tõusis kõrgliigasse. Kohe esimesel hooajal Katari kõrgliigas õnnestus Lekhwiyal riigi meistriks tulla. Katari meistriks tuldi ka hooajal 2011–12. Hiljem on Katari meistriks tuldud veel viis korda, viimati hooajal 2019–20. AFC Meistrite Liigas osaleti esmakordselt 2012. aastal. Parimaks tulemuseks on Meistrite Liigas kolmel korral veerandfinaali jõudmine (2013, 2015 ja 2018). Seisuga 6. juuli 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Qatar Stars League Võitja (8): 2010–11, 2011–12, 2013–14, 2014–15, 2016–17, 2017–18, 2019–20, 2022-23 Katari esiliiga Võitja: 2009–10 Emir of Qatar Cup Võitja (3): 2016, 2018, 2019 Qatar Cup Võitja (3): 2013, 2015, 2018 Qatari Sheikh Jassim Cup Võitja (2): 2015, 2016 Ametlik koduleht
Margreth Weivers

Margreth Weivers (õieti Margareta Weivers-Norström; 24. juuli 1926 Stockholm – 3. veebruar 2021 Stockholm) oli rootsi näitleja. Weivers alustas näitlejakarjääri 1943. aastal ning tegi üle saja tele- ja mängufilmi rolli. Margreth Weivers oli abielus näitleja ja kirjaniku Bertil Norströmiga. "Rootsi armastuslugu" (1970, režissöör Roy Andersson) "Mees Mallorcalt" (1984, režissöör Bo Widerberg) Margreth Weivers andmekogus IMDb (inglise)
Gramzda

Gramzda on küla (vidējciems) Lätis Lõuna-Kuramaa piirkonnas, Gramzda valla halduskeskus. Küla asub merepinnast 50 meetri kõrgusel. Külas on põhikool, rahvamaja ja raamatukogu. Aastal 2005 oli külas ligi 350 elanikku, aastal 2020 oli elanikke 256. Gramzdas sündis aastal 1802 Kuramaa ametnik Julius von Seefeld. Aastani 2021 kuulus küla Priekule piirkonda. Läti Ruumiandmete Agentuur Vietvārdu datubāze